l6 F. O. GULDBERG. M.-N. Kl. 



ligesom en ny række undersøgelser vil blive offentliggjort i universitetets 

 festprogram for 1897. 



Resultatet af disse undersøgelser er overalt det samme, nemlig at 

 de dyr, der under vore fysiologiske experimenter har leveret en ren, 

 af sanser ustyret circulærbevægelse, besidder en gjennem vægt og maal 

 med bestemte talværdier paaviselig muskulær-asymmetri med overvægt 

 paa den side af organismen, der maatte være bestemmende, i tilfælde 

 af at retningen i den fysiologiske circulærbevægelse skyldtes legemets 

 eller bevægelsesorganernes asymmetriske bygning. 



Hvad de morfologiske værdier forovrigt angaar, har det vist sig, 

 at der hos alle de undersogte objekter findes smaa, i regelen varierende 

 asymmetrier, der dels kan ligge i extremiteternes forskjellige længde, 

 dels i de to siders forskjellige muskelkraft, men som nødvendigvis under 

 enhver locomotion maa optræde med en funktionel asymmetri, der atter 

 under de for nævnte forhold afsætter en tvungen fysiologisk cirkelform 

 for bevægelsen. 



Denne kan saaledes ikke skyldes nogen pathologisk affektion af 

 centralnervesystemet eller staa i nogen forbindelse med den for kj endte 

 tvangsbevægelse, den saakaldte «mouvement de manège» eller «Reit- 

 bahnbewegung», skjønt vi hidtil ikke nærmere har kunnet undersøge be- 

 vægelsens innervation eller dens nevrologiske karakter. 



Heller ikke tør vi for tiden udtale noget bestemt om muskel- 

 asymmetriens relationsværdi eller lovmæssigheden i dens skiftende lokali- 

 sation, da naturen overalt synes at arbejde kompensatorisk, uden at 

 organismen dog derigjennem opnaar at skabe summarisk ligevægt eller 

 mathematisk symmetri. 



Forresten maa jeg, hvad asymmetriens generalitet og udbredelse 

 angaar, henvise dels til de af min medarbejder allerede fremlagte og 

 nævnte arbejder, dels til det fremtidige materiale, der er under bearbej- 

 delse fra hans haand. 



